
lohannis la Congresul PPE nu a făcut nicio referință la "români", ci doar la „europeni" şi la războiul din Ucraina. Von der Leyen a zis depre el ca "e un bun european"! 


Postat la: 07.03.2024 | Scris de: ZIUA NEWS 


1) 


Preşedintele Klaus lohannis a susținut un discurs în cadrul Congresului Partidului Popular European (PPE) de la Bucureşti, în care nu a rostit nici măcar o dată cuvinte 
precum „român" sau „români". 


Deși este președintele României, numele țării noastre n-a avut loc decât o singură dată în discursul prezidenţial şi atunci doar prin referință geografică faţă de războiul din 
Ucraina. Situaţia este și mai tragică, dacă luăm în considerare că evenimentul a avut loc chiar la București, cel mai mare oraș românesc fiind menționat doar o dată. În 
schimb, lohannis s-a referit la „europeni" şi familie „curopeană" de cinci ori. Uniunea Europeană a fost menţionată de 13 ori, iar Europa de trei ori. Cine nu ar ști despre 
cine e vorba, ar putea considera lejer că este vorba că vorbitorul este membru al unui „popor european", al cărui stat se numește „Uniunea Europeană", la un eveniment 


găzduit geografic de partea acesteia aflată la „granițele Ucrainei", mentionează R3Media. 
Discursul integral al preşedintelui Klaus Iohannis: 


Domnule Preşedinte al Partidului Popular European, Manfred Weber, 
Doamnă Președinte al Comisiei Europene, Ursula von der Leyen, 
Doamnă Președinte al Parlamentului European, Roberta Metsola, 
Domnule Președinte al Partidului Naţional Liberal, Nicolae Ciucă, 
Doamnelor şi domnilor preşedinţi şi prim-miniştri, 

Excelenţe, 

Distinşi delegaţi, 

Dragi prieteni europeni, 


Bine aţi venit la Bucureşti! Mă bucur să fim împreună din nou şi să văd că transmiteţi cu toţii optimism, hotărâre, preocupare pentru viitor şi implicare. 


De asta avem nevoie pentru ca, uniţi și solidari, să conturăm proiecte cu care să câştigăm alegerile pentru Parlamentul European, răspunzând astfel așteptărilor legitime ale 
cetățenilor noştri. 


Partidul Popular European rămâne cea mai importantă forță politică în Europa şi sunt convins că acest Congres va revalida valorile noastre democratice care pun în centru 
libertatea, statul de drept şi demnitatea umană. 


Totodată, sunt sigur că vom găsi soluții concrete pentru a ne proteja cetăţenii împotriva diverselor crize care nu ne-au ocolit deloc în ultimii ani, fie că vorbim de 
pericolele aduse de un război brutal care se desfăşoară chiar la granițele României, fie că ne referim la necesitatea de a rămâne competitivi economic, astfel încât nivelul 
de trai al oamenilor să se îmbunătăţească semnificativ. 

Distinşi invitaţi, 

Contextul internațional este complicat, complex şi instabil. Ne confruntăm cu cea mai gravă situație de după cel de-al Doilea Război Mondial. La doar câteva sute de 
kilometri de aici, vecinii noștri îşi dau viaţa pentru a-şi ocroti familiile şi pentru a-și apăra ţara de invadatori care comit atrocități inimaginabile. Ucrainenii sunt în tranşee 
şi depind de ajutorul nostru, iar noi, europenii, nu avem voie să obosim în efortul nostru de a le fi alături cu tot sprijinul de care au nevoie. 


Pentru noi, este vorba nu doar de suveranitatea unui popor, ci şi de viețile unor oameni care sunt obligați să lupte într-un conflict pe care nu ei l-au declanşat. 


Avem, totodată, responsabilitatea și de a-i asigura pe cetăţenii noștri că sunt protejați, pentru că, doar într-un climat de stabilitate şi securitate, economiile noastre se pot 
dezvolta şi să prospere, iar oamenii pot duce o viață mai bună. 


Extinderea rămâne una dintre cele mai de succes politici ale Uniunii Europene, o investiţie geostrategică în pace, securitate, stabilitate şi prosperitate pentru toţi -statele 
membre UE şi, deopotrivă, partenerii angajați pe calea europeană. 


Puterea sa transformatoare și abilitatea de a uni ţări şi popoare în jurul valorilor și principiilor UE, în beneficiul tuturor, nu poate fi subestimată niciodată. 


Republica Moldova, Ucraina şi Georgia sunt parte integrantă a Uniunii Europene, iar viitorul lor este în Uniune. La fel şi viitorul Balcanilor de Vest. Partenerii noștri au 
făcut progrese incredibile. Cetăţenii acestor țări cred în Uniunea Europeană şi își doresc să facă parte din familia europeană - de aceea, nu trebuie să îi dezamăgim. 


Dragi prieteni, 


Europa este un continent al păcii! Trebuie să afirmăm răspicat acest lucru şi să le reamintim oamenilor că beneficiem cu toţii de cele mai mari garanții de securitate din 
istorie, iar complementaritatea dintre Uniunea Europeană şi NATO este pragmatică, realistă şi asigură securitatea naţiunilor noastre. 


Uniunea Europeană şi NATO nu s-au aflat și nu se află într-o competiție. Acest context complex în care ne aflăm aduce însă un risc politic suplimentar, criza de încredere 
în instituţiile europene, care este cauzată şi de distanța tot mai mare dintre clasa politică şi cetățenii europeni. 


Să ne reapropiem de cetăţenii noștri, ei sunt cei care dau legitimitate actului politic. Să-i ascultăm cu atenţie, să fim siguri că, înainte de a veni cu proiecte electorale, ştim 
care sunt preocupările reale ale cetățenilor noştri. Pentru aceasta, clasa politică europeană trebuie să dea dovadă de maturitate. Cea mai eficientă metodă de consultanță 
politică este să acorzi atenție emoțiilor și aşteptărilor oamenilor. 

Tinerii mai ales vor să simtă clasa politică și Uniunea Europeană mai aproape, vor să fie auziți şi susținuți. Noi suntem cei care trebuie să găsim atitudinea cea mai 
potrivită pentru a le câştiga încrederea, pentru că avem nevoie de entuziasmul şi creativitatea lor, iar ei au nevoie de măsuri concrete. Tinerii nu au nevoie de 
sentimentalisme sau de replici mecanice, aşteaptă soluţii şi își doresc spaţiu de afirmare, condiţii pentru a investi în industriile viitorului. 

Doamnelor şi domnilor, 

Dintre toate provocările cu care ne confruntăm în prezent, una se distinge în mod deosebit prin potenţialul toxic pe care îl poate avea chiar asupra fundamentului 
proiectului european. Mă refer, desigur, la extremism, în toate formele sale, de la naționalismul găunos, de fațadă, până la tendinţele revizioniste care, din păcate, se 


manifestă din ce în ce mai virulent pe continentul nostru. 


In definitiv, ce este Uniunea Europeană? 27 de state care au aderat benevol şi din convingere la același set de principii, care împărtăşesc aceleaşi valori şi care doresc să își 
protejeze nivelul de bunăstare atins, datorită proiectului european. 


Uniunea Europeană este atractivă tocmai pentru că valorile sale fundamentale permit și facilitează un grad ridicat al calităţii vieții. 


Și tocmai din acest motiv sunt unii care îşi doresc ca acest proiect să eşueze, pentru că oferă ceea ce autocraţiile şi alte sisteme nedemocratice refuză cetățenilor lor - 
libertatea de mişcare, comerț liber, protecția drepturilor fundamentale, justiţie şi stat de drept. 


Campania pentru alegerile europarlamentare se apropie cu paşi repezi. Oamenii vor fi bombardaţi cu tot soiul de oferte și promisiuni. 


Mulţi dintre cei prezenţi aici veți candida pentru un mandat de europarlamentar și veți intra în dezbateri cu eurosceptici şi alți nemulțumiți care contestă proiectul nostru 
european. 


Îi puteţi întreba direct: „Care este alternativa voastră la un proiect care a adus peste 50 de ani de pace și prosperitate?". 


Și veţi vedea imediat cum se destramă întregul lor eşafodaj, pentru că alternativa acestor persoane gălăgioase, foarte vocale, este una sumbră, a resentimentelor şi a unui 
egoism naţionale, care a provocat dezastre umanitare, conflicte şi războaie europene fratricide. 


Vă îndemn să folosiți campania pentru alegerile europene ca un prilej de revigorare a liberalismului în faţa autocraţiilor care îngrădesc drepturile fundamentale ale omului. 
O comunicare mai bună a avantajelor statutului de membru al Uniunii Europene este esențială pentru a contracara dezinformarea şi manipularea. 
Trebuie să ne asigurăm că cetăţenii noștri sunt conștienți de beneficiile incontestabile pe care le aduce apartenenţa la acest proiect remarcabil. 


Uniunea Europeană a înlocuit frica şi ostilitatea cu metode de colaborare și respect reciproc, iar la consolidarea acestor sentimente sunt chemate azi familiile politice care 
se inspiră din valorile democrat-liberale. 


Partidul Popular European este principala forță motrice capabilă să descătușeze toate aceste energii pozitive. Mă bucur că sunt alături, aici, de oameni cărora ştiu că nu le 
lipsește curajul, competenţa, experienţa şi responsabilitatea de a impune schimbările necesare pentru a revitaliza cel mai important proiect politic şi social pe care noi, 
europenii, l-am construit şi continuăm să-l dezvoltăm. 


Zgomotul din zona populismului de stânga sau de dreapta poate fi acoperit printr-o participare activă şi o comunicare eficientă, urmând principiul unităţii în diversitate, 
fără a pierde nicio clipă din vedere obiectivul principal, care este siguranţa și bunăstarea cetățenilor noștri. 


Suntem cu toţii parte a aceleiaşi mari familii europene, fără a însemna că renunțăm la identitatea națională. Uniţi în a susţine aceleaşi valori și principii, dar diferiți prin 
moștenirea noastră culturală, prin tradiţii, prin istorie, iar tocmai această unitate în diversitate face din proiectul european unul cu adevărat unic. 


Dragi prieteni, 


Unitatea şi mobilizarea noastră colectivă reprezintă cheia pentru a duce mai departe proiectul european. Trebuie să fim proactivi în susţinerea valorilor şi a obiectivelor 
noastre comune, să ne implicăm cetăţenii și să îi inspirăm să facă parte din acest efort conjugat pentru un viitor mai prosper şi sigur. 


De aceea, încurajarea unei participări ridicate la vot este vitală pentru a ne asigura că vocea fiecărui cetățean contează în procesul decizional la nivel european. 


Iată, așadar, un moment cu o profundă încărcătură și relevanţă civică, pentru că ne dorim, nu-i așa, ca viitorul nostru şi viitorul Europei să fie decis de voinţa electoratului, 
nu de absenţa sa. 


În acelaşi timp, Uniunea Europeană de mâine va arăta aşa cum o vom pregăti împreună. Apărarea şi securitatea, siguranța mediului de afaceri european, investiţiile, 
cultura, educaţia, sănătatea - toate acestea se află în puterea noastră decizională, iar Europa va fi ceea ce vom reuși să facem împreună din ea. 


Activitatea politică relevantă nu se opreşte niciodată la discursul public, ci presupune inițiativă, a fi în mijlocul oamenilor şi a identifica soluţii, soluţii reale, la problemele 
stringente. 


Următorul Parlament European şi următoarea Comisie Europeană vor avea şansa să intre în istorie şi să relanseze politicile în slujba oamenilor. 
Dragă Ursula, îţi doresc mult succes, să reușeşti și, în plus, mult noroc! Ai întregul nostru sprijin. Mulţumesc! 


Vă mulțumesc! 

Iohannis la Congresul PPE nu a făcut nicio referinţă la "români", ci doar la „europeni" și la războiul din Ucraina. Von der Leyen a zis depre el ca "e un 
bun european"! 


Preşedintele Klaus lohannis a susținut un discurs în cadrul Congresului Partidului Popular European (PPE) de la București, în care nu a rostit nici măcar o dată 
cuvinte precum „român" sau „români". 


Stephen Bannon: Trump nu este prieten cu UE, nu este prieten cu Davos și cu siguranță nu este prieten cu tehnocraţii din NATO 


Fostul strateg şef al fostului preşedinte american Donald Trump, Stephen Bannon , a declarat într-un interviu pentru ziarul Corriere della Sera că Trump „nu este un 
prieten al UE și al NATO". 


Avem un deficit bugetar enorm in primele două luni din 2024: Înarmare si stingerea datoriilor mari din sănătate 


Guvernul a închis primele două luni din an cu un deficit foarte mare, de 1,67% din PIB, 29 miliarde de lei, deja cu o gaură de circa 21 miliarde de lei doar în 
februarie, determinată de cheltuieli cu înarmarea, dar şi de sume mari alocate pentru stingerea datoriilor în sectorul de sănătate. 


Asta-i adevaratul pericol al omenirii: Plastic găsit în 60% din plăcile extrase din artere înfundate. Nu ai cum sa te feresti! 


Microparticule de plastic au fost descoperite în aproape 60% din plăcile extrase din artere înfundate ale unor oameni, potrivit unui studiu realizat în Italia, transmite 
publicaţia Science Alert. 


Mişcarea "Tyre Extinguishers": Cauciucurile a zeci de SUV-uri desumflate într-o singură noapte: „Nu o lua personal. Nu e vorba de tine, ci de mașina ta" 


Aproximativ 60 de maşini, în special SUV au fost vandalizate în noaptea de miercuri spre joi, în Milano, ca formă de protest împotriva vehiculelor poluante, notează 
Corriere della Sera. 


Dronă cu inteligenţă artificială care poate vâna și ucide oameni folosind recunoașterea facială construită "din joacă" în câteva ore de doi ingineri 


Un cercetător care a dezvoltat împreună cu un prieten, în câteva ore, o dronă care poate vâna și ucide oameni, folosind inteligenţa artificială şi recunoașterea facială, 
avertizează că nu ne putem apăra în acest moment de o asemenea ameninţare, transmite publicaţia Live Science. 


Contestat intens în țară pentru luxul în care trăiește, lohannis e lăudat de Ursula von der Leyen: "Este un extraordinar european!" 


Preşedintele Comisiei Europene, Ursula von der Leyen, a declarat joi, în cadrul Congresului PPE de la Bucureşti, că sunt atât de mândri de Klaus lohannis, pentru 
conducerea României, pentru sprijinul pe care l-a oferit şi pentru faptul că este un extraordinar european. 


Cozmin Gușă le răspunde celor care i-au cerut demisia din fruntea judo-ului românesc 


Preşedintele Federaţiei Române de Judo, Cozmin Guşă, este contestat mai mulţi sportivi, între care şi campioana olimpică Alina Dumitru, iar, potrivit Fanatik, 
aceştia au semnat o moţiune pentru demiterea sa. 


Clotilde Armand pune lacătul pe Primăria Sectorului 1. Cetăţenii, victimele războiului total cu consilierii PSD - PNL 


Clotilde Armand, primarul Sectorului 1 al Capitalei, face un anunţ-şoc într-o postare pe Facebook, cu 3 luni înaintea alegerilor locale. Nemulțumită de activitatea 
consilierilor PSD-PNL, Armand anunţă astăzi, 7 martie: 

e 1.Dan Puric, după postarea lui CTP: "Am stat de vorbă cu un nebun" 

e 2.Eduard Hellvig profeţeşte despre un pericol uriaș pentru România: Ne putem trezi unde nici cu gândul nu gândim 

* 3.lon Cristoiu: "Nu vine niciun război: dacă ne cuceresc cumva ruşii, trebuie să ne plătească pensiile. Asta le-ar mai lipsi!" 

e 4.Dan Puric și-ar fi anunțat candidatura la prezidenţiale din partea AUR 

* S.Terheş: Controversatul euro digital adoptat cu votul a 3 europarlamentari români 

e 6.Marcel Ciolacu l-a dat afară pe Iulian Fota din MAE 

* 7.Diana Şoșoacă Live: "Am fost sunată de Ciolacu și mi-a zis că-mi oferă postul de premier!" 

e 8.Adevăratul dezastru produs de COVID 19 a fost ţinut secret. Cât a plătit Statul din PIB ca afacerile să nu dea faliment 

+ 9.Prafsi pulbere în presa britanică: "Klaus lohannis caută în mod activ un alt loc de muncă de ceva timp!" 

e 10.Diana Șoşoacă și-a suspendat soțul din fruntea partidului SOS România. Silvestru ar avea o aventură amoroasă ce-a scos-o din minți pe senatoare 

